**ELŐTERJESZTÉS**

**Körmend Város Önkormányzata Képviselő-testülete 2017. december 19-i ülésére**

**Tárgy:** Körmendi Kosárlabdáért Közhasznú Egyesület kérelme

Tisztelt Képviselő-testület!

A Körmendi Kosárlabdáért Közhasznú Egyesület kérelmet nyújtott be az Önkormányzathoz az alábbiak kapcsán:

Az Egyesület sportfejlesztési programot valósít meg, amihez TAO támogatást kaptak 61.025.210 Ft. összegben, a szükséges önerő pedig 11.594.968 Ft.

Az önerő meglétéhez az Egyesület támogatást kért Körmend Önkormányzatától 5 m Ft. erejéig.

Az Egyesület 5 korosztályban 7 csapat nevelésével és versenyeztetésével foglalkozik. A tavalyi szezonban minden korosztályban a legjobb 16 közé kerültek. A sportfejlesztési programban eszközfejlesztést és versenyeztetéssel kapcsolatos feladatokat kívánnak megvalósítani.

Kérem a tisztelt Képviselő-testületet, hogy tárgyalja meg az előterjesztést.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a Körmendi Kosárlabdáért Közhasznú Egyesület kérésére az Egyesületet egyszeri, 5.000.000 Ft. összegű sporttámogatásban részesíti az Egyesület sportfejlesztési programjának sikeres megvalósítása érdekében. Az Egyesület a támogatással a támogatási szerződésben foglaltak szerint köteles elszámolni.

Körmend, 2017. 12. 13.

**Bebes István**

**polgármester**